**Møte – Campusutvalget – Campus Notodden**

*Tidspunkt: Fredag 07.08.2020, fra 10.00 til 12.00*

*Sted: Møterom S363*

**Tilstede:**

Kari Carlsen, Anne Nordstrand, Cecilie Lerstang, Asmund Åmas, Tone Cronblad Krosshus, Sissel Rønningsland, Kirsten Linnea Kruse, Idar Vassli, Reiar Kravik, Lars Frers, Carl Magnus Nystad(møteleder) og Bård Gunnar Moe (referent)

**Sak 1 - Gjennomgang av referat fra møte 21.06.2020 og dokumentasjonsprosesser**

Det er var følgende merknader til referatet som føres inn i referat-dokumentet fra 19.06:

1) *Nyansering av punkt om faglærerutdanningene - spesifisere Kroppsøving der det står nevnt under sak 2*

*2) Føre inn riktig oversikt over møtedeltakere fra 19.06*

*3) Rette “Visuell Mediekommunikasjon” til “Visuelle Kunstfag” under punkt 3*

*4) Nyansere hvorvidt “Design i nye medier” kan benevnes til å skape kandidatproduksjon*

*5) Endre ordlyd i punkt 2 om Årsenhet i Kunst og håndverk til at årsstudiene har generelt lave søkertall med førsteprioritet, og samtidig ble det presisert at det er uheldig at ledige studieplasser er tilgjengelig for søkning frem mot studiestart.*

*6) Nyansere at det er opptakskrav til andre år på Bachelor innunder profesjonsstudier*

Møtereferater og saksdokumenter skal legges ut sammen med den endelige anbefalingen fra arbeidsgruppen. Det er her viktig å tematisere Campus Notoddens rolle som både regional, lokal og nasjonal aktør for USN- spesielt i henhold til samlings- og nettbaserte studietilbud innen profesjonsutdanningene. Det ble diskutert hvordan USNs kompetanse i profesjonsutdanningene er organisert på tvers av studiesteder og programmet - også i henhold til NOKUTs retningslinjer. Campus Notodden bør på sikt kunne styrke fagområder som skal gjenspeile studiestedets portefølje, samtidig som Notodden skal dra veksel på å være en del av USNs fler-campusstruktur.

**Sak 2 – Gjennomgang av Punkt 4 - *“Gjennomgang av strategi. Vurdering av porteføljen i tilknytning til strategien og campusprofil”*, og punkt 5 - “V*urdere og reflektere rundt hvordan en ser for seg porteføljen fremover i tid”.***

Carl Magnus innledet dette punktet med å legge noen føringer for arbeidet frem mot innsending av anbefaling fra arbeidsgruppa. Ved forrige møte 19.06 ble det diskutert hvorvidt gruppa skal lage først en situasjonsrapport av utdanning, forskning - og samarbeidsrelasjoner som utgangspunkt for Campus Notoddens profil. Det ble løftet frem at det bør begynne å skrive anbefalingsdokumentet til den 21.08.

**Følgende sentrale momenter til anbefalingsdokumentet ble diskutert:**

* USNs strategiplan benyttes av arbeidsgruppa for å beskrive den faglige profilen til Campus Notodden inn i anbefalingsbrevet fra arbeidsgruppa (spesielt første punkt i strategiplanen)
* Sentrale kjennetegn ved studiestedet som tydeliggjør campus Notoddens posisjon rolle som nasjonal og regional aktør.
* Campus Notoddens spesialkompetanse og fagmiljø i GLU, BLU og PPU-utdanningene
* Notoddens ledende posisjon innen nett- og samlingsbasert undervisning ve USN
* Faglærerutdanningene bør profilereres som en helhet, og kan ekspanderes på campus
* Bevisstgjøre program- og forskingsporteføljen ved Campus Notodden
* Fremheve bestemte fagområder som kan profilere GLU-utdanningene – Bachelor og Master – en klar profilert tenkning for Notoddens posisjon som campus ved USN
* Tematisere Notoddens pågående samarbeid med andre Campus – gjerne gjennom to eller tre hovedområder
* Ha fokus på både profesjons- og disiplinfag –når det gjelder den stedlige faglige identiteten
* Vise til hvordan også forskergrupper arbeider på tvers av ulike Campus, og viktigheten av dette for forskningsmiljø på Notodden
* Kjennetegn for Notodden som et studiested - som et «Nisje»-sted sett i forhold til andre campus, trekke frem studiestedets særtrekk: ***«Kunst, samfunn og natur»*** - rammefortellingen om Notodden – dette arbeidet er fra før presentert til ledergruppa, så vel som Notodden kommune
* I hvilket grad Notodden har tatt et ansvar på andre studiesteder ved USN, ved å opprette studietilbud i tilknytning til eksisterende fagtilbud på Notodden
* Trekke frem sterke lokale og regionale samarbeid og forbindelser – som for eksempel studentbarnehagen
* Notodden bør profilere seg med en tverrfaglig– som for eksempel mot bærekraftperspektivet som også er et ledd av USNs strategiplan
* Skriver inn tydelige eierskap om hva Notodden kan ha, eller allerede tilbyr
* Argumentere for at kompetansenivået ved campus Notodden kan betjene de store profesjonsutdanningene
* Det ble påbegynt å delegere skriveoppgaver frem mot fristen 21.08 – dette organiseres av Carl Magnus og Bård Gunnar onsdag 11.08.2020.